**Starfsstyrkir á frístunda- og menningarsviði 2021**

Grindavíkurbær veitir árlega starfsstyrki til einstaklinga, félagasamtaka og/eða stofnana á frístunda- og menningarsviði í gegnum samstarfssamninga. Stuðningurinn er í formi fjárframlaga og/eða afnota af húsnæði í eigu sveitarfélagsins.

Markmið samninganna er að:

* Draga úr kostnaði við frístunda- og tómstundaiðkun barna og unglinga í Grindavík.
* Styðja við starf með börnum á forsendum uppeldislegra gilda og forvarna í víðum skilningi.
* Vinna gegn óæskilegu brottfalli í eldri aldurshópum iðkenda.
* Styðja við afreksstarf hjá íþróttafélögum í Grindavík.
* Styðja við menningarstarfsemi í samræmi við menningarstefnu Grindavíkurbæjar.
* Styðja við viðburðahald í Grindavík.
* Styrkja einstaklinga og félagasamtök til lista- og menningarsköpunar í Grindavík.

Skipulagt frístunda- og menningarstarf þarf að uppfylla a.m.k. eitt af eftirfarandi skilyrðum til þess að það teljist styrkhæft:

* Starfsemin/viðburður skal vera opin íbúum í Grindavík.
* Starfsemin sé ekki rekin í ágóðaskyni.
* Starfsemin fellur að menningarstefnu Grindavíkurbæjar.
* Starfsemin fellur að frístundastefnu Grindavíkurbæjar.
* Starfsemin fellur að íþróttastefnu Grindavíkurbæjar.
* Aðilar, frístunda- og menningarstarf eða viðburður skal tengjast Grindavík með einhverjum hætti.

Samningar Grindavíkurbæjar við félagasamtök á frístunda- og menningarviði gilda frá 1. janúar til 31. desember. Samningar eru ekki gerðir til lengri tíma en fjögurra ára í senn. Allir samningar skulu hafa þriggja mánaða uppsagnarfrest.

**Eftirfarandi samningar eru í gildi á frístunda- og menningarsviði á árinu 2021**

* Aðalstjórn UMFG (rennur út 31.12.2024)
* Félag eldri borgara í Grindavík (rennur út 31.12.2021)
* Golfklúbbur Grindavíkur (rennur út 31.12.2021)
* Grindavíkurkirkja (rennur út 31.12.2021)
* GG knattspyrnufélag (rennur út 31.05.2021)
* Íþróttafélagið Nes (rennur út 31.12.2021)
* Knattspyrnudeild UMFG (rennur út 31.12.2020)
* Kvennakór Grindavíkur (rennur út 31.12.2021)
* Minja- og sögufélag Grindavíkur (rennur út 31.12.2021)
* Slysavarnardeildin Þórkatla (rennur út 31.12.2021)
* Unglingadeildin Hafbjörg (rennur út 31.12.2021)

Umsóknum vegna ársins 2021 skal skilað á þar til gerðu eyðublaði til sviðsstjóra frístunda- og menningarsviðs gegnum netfangið eggert@grindavik.is eigi síðar en 31. maí nk. Umsóknir verða lagðar fyrir frístunda- og menningarnend sem gerir tillögu til bæjarráðs eigi síðar en 15. september.